ธปท.ห่วงนโยบายหาเสียงกระทบเงินเฟ้อ เพิ่มหนี้
ธปท.ยอมรับห่วงนโยบายการหาเสียงของพรรคการเมืองสร้างผลกระทบต่อแรงกดดันเงินเฟ้อและเพิ่มระดับหนี้สาธารณะ&nbsp;&nbsp;
7 มิ.ย. 2554

ธปท.ยอมรับห่วงนโยบายการหาเสียงของพรรคการเมืองสร้างผลกระทบต่อแรงกดดันเงินเฟ้อและเพิ่มระดับหนี้สาธารณะ   
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวยอมรับว่า ห่วงนโยบายการหาเสียงของพรรคการเมืองต่างๆที่มักมุ่งใช้งบประมาณมาใช้จ่ายในเรื่องต่างๆเพื่อซื้อใจประชาชน ซึ่งหากดำเนินการเช่นนั้นจริงก็อาจจะกระทบต่อภาวะเงินเฟ้อและระดับนี้สาธารณะให้เพิ่มขึ้นได้ และ2เรื่องนี้มีปัญหาเสถียรภาพเศรษฐกิจโดยรวมอาจเกิดปัญหาได้
"ก็ยอมรับว่าธปท.เราห่วงปัญหาเหล่านี้ ถามว่า2อย่างนี้อะไรมากกว่ากัน อะไรกระทบเศรษฐกิจมากกว่ากัน ผมคิดว่าพอๆกัน เพราะมันเป็นปัญหาที่เชื่อมโยงกัน แต่ถือว่ายังห่วงไม่มาก เพราะยังไม่แน่ว่านโยบายหาเสียงจะถูกนำมาใช้จริงๆ จนกว่ารัฐบาลจะเสนอแผนบริหารประเทศ" นายประสารกล่าว